**ANEXA 4 – CRITERIILE DE EVALUARE**

**REGULAMENT**

**privind evaluarea performantei științifice a cercetătorilor**

**din cadrul Institutului de Biologie București**

**Evaluarea periodică a performanţei ştiinţifice a cercetătorilor are în vedere criterii de evaluare necumulative, acordându-se întâietate evaluării calitative, susţinută de utilizarea responsabilă a indicatorilor cantitativi, precum**:

**a) rezultatele obţinute în cadrul activităţii de cercetare şi impactul acestora, luându-se în considerare:**

(i) lucrări ştiinţifice publicate în reviste indexate în Web of Science - Science Citation Index Expanded, Web of Science - Emerging Sources Citation Index, Social Sciences Citation Index, SCOPUS, IEEE, ERIH+, CNCS – A şi CNCS - B sau în alte baze de date relevante pentru diverse domenii de activitate; (**Anexa 5. Cap. 4.1**)

(ii) lucrări ştiinţifice prezentate la conferinţe de prestigiu în domeniul de activitate al organizaţiei de cercetare; (**Anexa 5. Cap. 4.3.1**)

(iii) cărţi/capitole de carte editate/publicate la edituri naţionale/internaţionale de prestigiu şi studii; (**Anexa 5. Cap. 4.2.3-4.2.17**)

(iv) brevete acordate; (**Anexa 5. Cap. 6.1, 6.2**)

(v) citări în cărţi/capitole de carte sau în lucrări publicate în jurnale indexate în baze de date internaţionale; (**Anexa 5. Cap. 4.1.15**)

(vi) participarea la elaborarea unor baze de date sau corpusuri digitale de informaţii de specialitate; (**Anexa 5. Cap. 6.5**)

(vii) participarea la elaborarea unor dicţionare digitale și enciclopedii digitale (**Anexa 5. Cap. 4.2.1**)

**b) gestionarea şi/sau conducerea/coordonarea de activităţi de cercetare, luându-se în considerare:**

(i) proiecte/programe de cercetare câştigate prin competiţie sau coordonate; (**Anexa 5. Cap. 5.1.1, 5.1.2, 5.2.1, 5.2.2, 5.3.1, 5.3.2**)

(ii) management organizaţional; (**Anexa 5. Cap. 5.1.3, 5.1.4, 5.2.3, 5.2.4, 5.3.3, 5.3.4**)

(iii) calitatea de editor/editor invitat al unor jurnale indexate în baze de date internaţionale; (**Anexa 5. Cap. 4.2.8, 4.2.9**)

(iv) programe/proiecte CDI evaluate; (**Anexa 5. Cap. 8.18**)

**c) activitatea antreprenorială/colaborarea cu mediul de afaceri şi aplicabilitatea în economie/societate a rezultatelor obţinute:**

(i) servicii, tehnologii, produse dezvoltate; (**Anexa 5. Cap. 6.3**)

(ii) transfer tehnologic al rezultatelor CD; (**Anexa 5. Cap. 6.4**)

(iii) parteneriate cu companii inovative, în limitele legii; (**Anexa 5. Cap. 6.4**)

**d) activitatea didactică, mentoratul, supravegherea cercetării, luându-se în considerare, fără a se limita la, indicatori necumulativi precum:**

(i) parteneriate cu cercetători/cadre didactice din alte organizaţii de cercetare naţionale sau internaţionale; (**Anexa 5. Cap. 9.8, 9.9**)

(ii) calitatea de cercetător/cadru didactic invitat/asociat într-o organizaţie de cercetare; (**Anexa 5. Cap. 8.3, 8.4, 8.5, 8.6, 8.7, 8.10**)

(iii) calitatea de conducător de doctorat şi numărul de studenţi doctoranzi îndrumaţi; (**Anexa 5. Cap. 7.1, 7.2**)

(iv) calitatea de membru într-o comisie de susţinere a unei teze de doctorat; (**Anexa 5. Cap. 8.19**)

(v) cursuri universitare elaborate şi publicate în format letric sau electronic; (**Anexa 5. Cap. 4.1.9**)

**e) formarea profesională continuă, luându-se în considerare:**

(i) studii doctorale, postdoctorale; (**Anexa 5. Cap. 7.3, 7.4, 7.5**)

(ii) participarea la programe de mobilităţi; (**Anexa 5. Cap. 7.7, 7.8, 7.9, 7.10**)

**f) contribuţii aduse la dezvoltarea ştiinţei şi îmbogăţirea sau promovarea culturii mondiale, luându-se în considerare:**

(i) organizarea de evenimente ştiinţifice; (**Anexa 5. Cap. 5.1.3, 5.1.4, 5.2.3, 5.2.4, 5.3.3, 5.3.4**)

(ii) organizarea de evenimente de popularizare a ştiinţei; (**Anexa 5. Cap. 5.3.3, 5.3.4**)

(iii) prezentări invitate la manifestări ştiinţifice de prestigiu; (**Anexa 5. Cap. 4.3.3**)

(iv) prezentarea de lucrări ştiinţifice de referinţă pentru domeniul de activitate publicate la edituri internaţionale de prestigiu; (**Anexa 5. Cap. 4.3.2**)

(v) câştigarea de premii de prestigiu din partea unei autorităţi sau instituţii publice; (**Anexa 5. Cap. 8.11, 8.12, 8.13**)

**g) servicii aduse societăţii, luându-se în considerare, fără a se limita la, indicatori necumulativi precum:**

(i) calitatea de membru/conducător/coordonator al unei organizaţii profesionale naţionale/internaţionale din domeniul CDI; (**Anexa 5. Cap. 8.3, 8.4, 8.5, 8.6, 8.7, 8.10**)

(ii) calitatea de membru/conducător/coordonator al unui organism consultativ/grup de lucru în domeniul CDI la nivel sectorial, regional, naţional sau internaţional; (**Anexa 5. Cap. 8.3, 8.4, 8.5, 8.6**)

(iii) ocuparea unei funcţii de conducere, coordonare sau control în cadrul unei autorităţi publice în domeniul CDI; (**Anexa 5. Cap. 9.1, 9.2, 9.3, 9.4, 9.5, 9.6, 9.7, 9.11, 9.12, 9.13, 9.14, 9.15, 9.16**)

(iv) politici publice, strategii, planuri de cercetare internaţionale, naţionale şi sectoriale, standarde, regulamente, ghiduri elaborate pentru autorităţi sau instituţii publice. (**Anexa 5. Cap. 6.4**)

**h) Alte activități suplimentare (Anexa 5. Exclusiv cele citate mai sus)**